РЕШЕНИЕ ATALANTA/7/2009 НА КОМИТЕТА ПО ПОЛИТИКА И СИГУРНОСТ
от 2 октомври 2009 година
за изменение на Решение ATALANTA/2/2009 на Комитета по политика и сигурност относно приемане приноса на трети държави към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и на Решение АTALANTA/3/2009 на Комитета по политика и сигурност относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
(2009/758/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 25, трета алинея от него,
като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 10 от него,
като взе предвид Решение ATALANTA/2/2009 на Комитета по политика и сигурност (2) и Решение АTALANTA/3/2009 на Комитета по политика и сигурност (3) и допълнението към него (4),
като има предвид, че:
(1)
Командващият операцията на ЕС проведе конференции за сформиране на силите и личния състав на 17 ноември 2008 г., 16 декември 2008 г., 19 март 2009 г. и 3 юли 2009 г.
(2)
В резултат на препоръката на командващия операцията на ЕС и съвета на Военния комитет на Европейския съюз относно приноса на Черна гора, приносът на Черна гора следва да бъде приет.
(3)
В съответствие с член 6 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в разработването и изпълнението на решения и действия на Европейския съюз, свързани с въпросите на отбраната,
РЕШИ:
Член 1
Решение ATALANTA/2/2009 на Комитета по политика и сигурност се изменя, както следва:
Член 1 се заменя със следното:
„Член 1
Принос на трети държави
В резултат на конференциите за сформиране на силите и личния състав се приема приносът на Норвегия, Хърватия и Черна гора към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta).“
Член 2
Приложението към Решение ATALANTA/3/2009 на Комитета по политика и сигурност се заменя с текста, даден в приложението към настоящото решение.
Съставено в Брюксел на 2 октомври 2009 година.